Dramaattinen video: kreikkalaiset pelastajat noukkivat ihmisiä merestä | Pakolaiskriisi | HS
Dramaattinen video: kreikkalaiset pelastajat noukkivat ihmisiä merestä
Dramaattinen video näyttää kuinka pakolaisia pelastetaan merestä
Kreikan merivartiosto on julkaissut dramaattista videomateriaalia veden varaan joutuneiden turvapaikan hakijoiden pelastamisesta merestä. Pakolaiset joutuivat veden varaan heidän veneensä kaaduttu Lesboksen saaren lähettyvillä. Kuva: Reuters
Kansainvälinen Punainen Risti on ilmoittanut lisäävänsä apuaan Kreikalle sen jälkeen, kun Kreikan merivartiosto julkaisi dramaattista videomateriaalia veden varaan joutuneiden pakolaisten pelastamisesta.Ainakin 435 ihmistä on hukkunut tänä vuonna yrittäessään Turkista Kreikkaan veneillä, kansainvälisen siirtolaisjärjestön IOM:n tilastot kertovat. Punaisen Ristin arvion mukaan noin 600 000 ihmistä on saapunut tänä vuonna Kreikkaan, ensimmäkseen Syyriasta. Tällä hetkellä väkeä saapuu noin 8 000 ihmisen päivävauhdilla.Kreikan merivartiosto julkisti videotallenteen, joka näyttää, kuinka miehiä, naisia ja lapsia kiskotaan merestä pelastusalukselle. Aallokko on tuntuvaa ja pakolaisten kaatuneen veneen roinaa kelluu meressä.Video on kuvattu lokakuun 28. päivänä.Punainen risti on luvannut noin 12,5 Sveitsin frangia tukemaan noin 200 000 pakolaisten auttamista.Uutistoimisto Reutersin mukaan Lesboksen saarella ruumishuone on täynnä, samoin kuin paikalliset hautausmaat. Tiistaina noin 20 hukkuneen pakolaisen ruumiit odottivat hautausta.
Pakolaisten täyttämä kumivene rantautui Lesboksen saarelle lokakuussa.